Diari Oficial de la Generalitat Valenciana


Sumari del DOGV 5174, del 11-01-2006 (2005/14570)

Informació pública dels programes d'actuació integrada per al desenvolupament de les unitats d'execució números 1 i 2, respectivament, del sector de sòl urbanitzable Penya Llisa.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5174

Data del DOGV
:   11-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14191


Organisme emissor
:   Ajuntament d'Estivella

Tipus de document
:   Anunci

Informació pública dels programes d'actuació integrada per al desenvolupament de les unitats d'execució números 1 i 2, respectivament, del sector de sòl urbanitzable Penya Llisa. [2005/M14568]
  
Pel present edicte es posa en públic coneixement que mitjançant Resolució de l'Alcaldia d'este Ajuntament, de data 23 de desembre de 2005, s'ha disposat sotmetre a informació pública les alternatives tècniques de programa d'actuació integrada formulades per la mercantil L3M Construcción, Urbanismo y Servicios SA, en data 19 de desembre de 2005, per al desenvolupament de les unitats d'execució números 1 i 2, respectivament, del sector de sòl urbanitzable Penya Llisa de les vigents normes subsidiàries del planejament, comprensives de memòria de programa per a cada una de les dites unitats i de pla parcial, document d'homologació sectorial i avantprojecte d'urbanització únic de la totalitat del sector.
  
L'anunci de l'esmentada informació pública s'efectua per mitjà del present edicte, que serà publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana; s'avisa de la possibilitat de formular al·legacions i alternatives tècniques en competència amb aquelles durant el termini de 20 dies comptats des de l'última publicació del present edicte.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis quedaran prorrogats, per 20 dies addicionals, si durant els 10 dies primers d'informació pública alguna persona es comprometera a presentar una alternativa tècnica substancialment diferent de les presentades inicialment per al desenvolupament de les mencionades unitats, i prestara caució d'això en la quantia que reglamentàriament es determine. En este cas la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui per desconéixer-la, presenten pliques prematurament.
  
Igualment es fa constar que amb caràcter previ a la publicació del present edicte es remet avís amb el contingut d'este al domicili fiscal dels qui consten en el cadastre com a titulars de drets afectats per les dites actuacions als efectes establits en la legislació vigent, servint esta comunicació d'avís als titulars cadastrals el domicili o la titularitat dels quals són desconeguts, i que tenen les següents referències:
  
Ref. cadastral 4018541XX3712P9396ZQ
  
Ref. cadastral 8274770DI1917P6903TU
  
Ref. cadastral 4325769ZE7605M6037ZQ
  
Ref. cadastral 4651001CS2437B1978EI
  
L'obertura de pliques se celebrarà en la data hàbil següent a la conclusió del termini per a presentar-les; s'alçarà acta del seu desenvolupament i resultat de conformitat amb el que disposa l'article 46.5 de la Llei 6/1994.
  
Cosa que es comunica als efectes oportuns.